Analýza vývoja zadĺženosti krajských úradov v roku 2001 a návrh na      
                                                          riešenie

Rozpočtové hospodárenie krajských úradov v celej ich existencií značne zaťažuje prenášanie neuhradených výdavkov z predchádzajúceho roka na ťarchu rozpočtu výdavkov bežného roka. Limitujúcou stránkou pre krajské úrady pri zostavovaní rozpočtov na príslušné roky sú zdrojové možnosti štátneho rozpočtu a z toho vyplývajúci nižší schválený rozpočet výdavkov v rozhodujúcich kategóriách a odvetviach v porovnaní so skutočnosťou predchádzajúceho roka. Situácia na oddieli sociálneho zabezpečenia v rozpočte výdavkov kapitol krajských úradov je v tomto roku nepriaznivo ovplyvnená aj rozhodnutím Národnej rady SR, keď pri schvaľovaní návrhu zákona o štátnom rozpočte na rok 2001, kde schválila presun prostriedkov v prospech neštátnych subjektov v sume 171 mil. Sk, čím sa štátne subjekty dostali do zložitej situácie.
 
Pre ilustráciu uvádzame údaje za rozhodujúcu kategóriu - Tovary a ďalšie služby (630) – vo vzťahu k neuhradeným výdavkom v časovom rade (v tis. Sk):

                                       1998                 1999                 2000              2001

schválený rozpočet             4 964 226         5 293 609        5 144 985      5 021 201            
skutočnosť                          5 268 426         6 266 065        6 270 593      2 668 069^1)  
neuhradené výdavky             968 200            541 202            153 853        674 809^1)
                                                                               ^1)  údaj za prvý polrok 2001                                                                                                           

Údaje v tabuľke za neuhradené výdavky podľa rokov sú uvádzané len za hlavnú kategóriu (bežné výdavky) z dôvodu porovnateľnosti. 

Z uvedeného prehľadu vyplýva, že výška neuhradených výdavkov v bežnom rozpočtovom roku sa odvíja od schváleného rozpočtu výdavkov na kategórii 630 – Tovary a ďalšie služby v priamej väzbe na dosiahnutú skutočnosť čerpania rozpoč-tových prostriedkov za príslušný rok. Z pohľadu ročného plnenia rozpočtu dosiahlo čerpanie výdavkov k 30. 6. 2001 na tovary a služby 53,1 %, čo signalizovalo nepriaznivú situáciu kapitol v rozpočtovom zabezpečení financovania potrieb organizácií v pôsobnosti krajských úradov.

Základné  údaje  o stave  a štruktúre neuhradených výdavkov v kapitolách krajských úradov k 30. júnu 2001  (vrátane schváleného ročného rozpočtu a čerpa-

                                                             -  2  - 

       nia k 30. júnu) sú uvedené v nasledujúcom prehľade (v tis. Sk):

           Neuhradené         z toho:
Krajský        výdavky             školstvo         sociálne    kultúra      správa     ostatné
úrad              spolu                                          zabezp.

Bratislava           48 479             32 748              2 725          4 188          6 909       1 909
Trnava                34 456             23 453               7 982              13          2 883          125  
Trenčín               79 787              69 452              4 718             121         4 962          534
 Nitra                 106 505              88 560            12 393            256         4 296            -
Žilina                  89 950              69 928              8 722            193           9 456       1 651
B. Bystrica        102 850              92 210              6 311              10          3 683          636
Prešov                 98 817               85 356             4 502             311         7 640        1 008
Košice                113 965              92 332              3 721            818       16 434           660
Spolu                  674 809            555 039           51 074         5 910        56 263        6 523
Rozpočet          4 916 925         2 764 907      1 168 595       34 085      742 572    206 766       
Čerpanie k 30.6.   2 630 825         1 489 973         680 478       15 058      342 981    102 335

    Problém neuhradených výdavkov sa premieta predovšetkým do odvetvia školstva. Pokiaľ neberieme do úvahy špecifiká jednotlivých krajov, je všeobecne možné konštatovať, že rozhodujúcu položku predstavujú výdavky na energie, vodu a komunikácie. 

Pri oddlžení krajských úradov boli dohodnuté nasledovné princípy:

-	nebude sa mechanicky oddlžovať podľa skutočnej výšky  neuhradených výdavkov; tým sa podporujú tie krajské úrady, ktoré  v priebehu roka dôsledne uplatňovali úsporné opatrenia,
-	celková suma 1 100 000 tis. Sk sa rozdelí na 950 000 tis. Sk pre rozpočtové organizácie a suma 150 000 tis. Sk sa navrhuje pre príspevkové organizácie v odvetví školstva / 114 000 tis. Sk/   a kultúry /36 000 tis. Sk/
-	bol  dohodnutý percentuálny podiel odvetví na celkových výdavkoch                                       krajských úradov, ktorý rešpektoval podiel uplatnený pri zostavovaní 
     ŠR SR na rok 2001. Tento bol porovnaný s podielom odvetví tak ako tento   
                  vychádzal  zo skutočných výsledkov  KÚ za rok 2000,
-	pri prepočtoch bolo v sociálnej oblasti zohľadnené uznesenie vlády SR č.    
     473/2001, umožňujúce použitie ďalších 180 mil. Sk z prekročenia príjmov 
                   v uvedenej oblasti    

Pri začlenení príspevkových organizácii do okruhu na oddlženie sa pristúpilo po rokovaní v pracovnej skupine na základe stanovísk ministerstiev školstva a kul-
                                           -  3  -

túry. V odvetví školstva ide predovšetkým o stredné odborné učilištia,  cirkevné školy a školy v prírode. V kultúre ide o múzeá, divadlá, osvetové strediská,  knižnice, hvezdárne, kde príjmová stránka týchto organizácií je minimálna a neumožňuje  využívať špecifikum financovania vyplývajúci z formy príspevkového hospodárenia.

Uplatnením prijatých princípov boli vyčlenené prostriedky rozdelené podľa jednotlivých odvetví nasledovne:

                                            rozpočtová oblasť                   príspevková oblasť

- školstvo                               564 500 tis. Sk                        114 000 tis. Sk
- sociálne zabezpečenie         180 000 tis. Sk                                    -
- správa                                  151 000 tis. Sk                                    -
- kultúra                                     2 000 tis. Sk                          36 000 tis. Sk
- ostatné                                   52 500 tis. Sk                                    -
                spolu                                   950 000 tis. Sk                        150 000 tis. Sk                       

     	Ministerstvo školstva SR, podľa § 6, ods. 3, písm. f) zákona Slovenskej národnej rady č. 542/1990 Zb. o štátnej správe v školstve a školskej samospráve v znení neskorších predpisov navrhuje metodiku rozpisu prostriedkov štátneho rozpočtu (s výnimkou miezd) pre školy a školské zariadenia. Pre rok 2001 bol vypracovaný návrh rozdelenia predmetných finančných prostriedkov pre jednotlivé kapitoly krajských úradov podľa odvetvovej a ekonomickej klasifikácie (úroveň kategórií a vybraných položiek) a na jeho základe sa navrhuje pomerne rozdeliť finančnú čiastku vyčlenenú na oddĺženie školstva do jednotlivých kapitol krajských úradov.

  	Návrh na rozdelenie finančných prostriedkov pre krajské úrady podľa jednotlivých odvetví je uvedený v nasledovnej tabulke: